༄༅། །ལྷ་སྲས་གུང་སྐུ་ཞབས་སུ།
༈ ཛཱཏི ཁྱད་པར་ཚིགས་བཅད་ཅེས་བྱ་བའི་པྲསྟཱ་རའོ། །ཙཁཙཙཔུཎྞཱབིདྷསུ
ཛནིཏཾལཨྰཿསུཿ། །བསོད་ནམས་རྒྱ་མཚོའི་དཔལ་ལས་ལེགས་འཁྲུངས་ཤིང་། །ཙཁཙཙཀྲྀ
པཱདྱཏེཀིརཎདཤདྷཱིཀྐཱཤཱི། །ཐུགས་རྗེའི་འོད་སྣང་ཕྱོགས་བཅུར་གསལ་བ་ཅན། །ཙཛཙཙཔརི
པུཎྞབོདྷིམནྡྲཤཏཱཾ། །བྱང་ཆུབ་སྙིང་པོའི་ཆ་ཤས་ཡོངས་གང་བ། །ཅཁཙཙཛཱིཡཱདྷུརསུཏདྷརྨིརཱཛཱ། །
ལྷ་སྲས་ཆོས་ཀྱི་རྒྱལ་པོ་རྒྱལ་གྱུར་ཅིག །
ཅེས་ཤིས་པར་བརྗོད་པའི་དབྱངས་ཀྱིས་མདུན་བསུས་ཏེ། བཀའ་དྲིན་མཚུངས་མེད་
ཐུགས་རྗེའི་གཏེར་ཅན་སའི་བདག་པོ་རྒྱལ་སྲས་སེམས་དཔའ་ཆེན་པོའི་ཞབས་བརྟེན་གདོང་
405

ཞུ་ཡིག་སྣ་ཚོགས།
ལྔའི་ཁྲི་དྲུང་དུ། །
ཕྲན་སི་ཏུའི་མིང་ཅན་ལྡོམ་བུ་པས་རབ་ཏུ་དངས་པའི་ཡིད་ཀྱིས་ཀུན་ཏུ་ཟླུམ་པའི་ཐལ་མོ་
སྙིང་གར་བཀོད་དེ་ཤུལ་ལམ་རིང་མོ་ནས་མངོན་པར་མཆིས་ཤིང་། ཕན་བདེའི་སྣང་བ་ཁོར་
ཡུག་ཏུ་འགྱེད་པའི་ཞལ་བཟང་མངོན་སུམ་དུ་མཇལ་བའི་ཕྱག་རྟེན་འབུལ་མཚོན་སྟོང་མིན་
ཙམ་དུ། བཀྲ་ཤིས་པའི་ལྷ་གོས་རབ་དཀར། རིན་ཆེན་གཉིས་པ་སྲང་ལྔ་བཅུ། ཆུང་ཇུ་ཁག་
དྲུག་བཞི། གཞུང་ཇ་ཁག་དྲུག་མ་དྲུག །བཟང་གོས་བག་ཐུན་གསེར་མ་ཡུག རྟ་ཕོ་རྒོད་བརྒྱད།
དྲེའུ་གཉིས་བཅས་ཁྱོན་རྣམ་གྲངས་ཉི་ཤུ་རྩ་གསུམ་འབུལ་ལམ་ཞུས་པས་བརྩེ་བ་ཆེན་པོས་
བཞེས་ནས། རྣམ་པ་ཀུན་ཏུ་བཀའ་དྲིན་ཆེན་པོས་རྗེས་སུ་བཟུང་ཞིང་རེ་བའི་ཤིང་རྟ་ཕྱུར་
བུར་གང་བར་མཛད་དུ་གསོལ། གང་ཁྱོད་ཞབས་པད་རྡོ་རྗེ་ལྟར་བརྟན་ཅིང་། གཙུག་ལག་
གཉིས་ཀྱི་འཁོར་ལོར་སྒྱུར་བའི་སྟོབས། །རྣམ་པར་འབར་བའི་རྒྱལ་མཚན་སྲིད་རྩེར་སྒྲེང་།
ལེགས་པར་ས་སྟེང་ཁྱབ་པའི་བཀྲ་ཤིས་ཤོག ཛ་ཡནྟུ། །